**Adolygiad Gwella Ansawdd (AGA) Prifysgol Metropolitan Caerdydd gan yr Asiantaeth Sicrhau Ansawdd (ASA) Ionawr 2021**

**Cynllun Gweithredu mewn Ymateb i Ganlyniadau'r Adolygiad: Diweddariad Blynyddol Cyntaf, Cyhoeddwyd Mai 2022**

Cadarnhaodd yr adolygiad fod y Brifysgol yn bodloni gofynion Rhan 1 ESG ar gyfer Sicrhau Ansawdd Mewnol a gofynion perthnasol Fframwaith Asesu Ansawdd Cymru.

Datblygwyd y Cynllun Gweithredu hwn ar y cyd ag Undeb y Myfyrwyr ac mae'n dangos sut mae'r Brifysgol yn bwriadu manteisio ar y ganmoliaeth a gafodd a sut y mae'n bwriadu mynd i'r afael â'r argymhellion a'r cadarnhadau a wnaed yn adroddiad yr ASA.

Mae'r cynnydd â'r Cynllun Gweithredu’n cael ei fonitro gan y Pwyllgor Ansawdd a Safonau Academaidd (PASA) ac yn adrodd drwy Adroddiad Sicrwydd Blynyddol y Bwrdd Academaidd i Fwrdd y Llywodraethwyr. Bydd ail ddiweddariad blynyddol y Cynllun Gweithredu’n cael ei gyhoeddi ym mis Mai 2023.

|  |
| --- |
| **ARGYMHELLION** |
| **Cyfeiriad yn Adroddiad Technegol AGA** | **Sylw** | **Camau i'w cymryd** | **Gweithredu gan** | **Dyddiad Targed** | **Dangosyddion Llwyddiant** | **Gwerthusiad a diweddariad ar gynnydd**  |
| Para 34**Argymhelliad 1** | Bod y trefniadau ar gyfer cefnogi cynrychiolaeth myfyrwyr mewn sefydliadau partner yn cael eu gweithredu'n gyson ac yn effeithiol. | Adolygu’r trefniadau a gwneud argymhellion gan gynnwys mynd i'r afael ag amrywioldeb o ran ymgysylltu â myfyrwyr partner, hyfforddi cynrychiolwyr myfyrwyr partner a'u presenoldeb yn nigwyddiad partner UM | Cyfarwyddwr Undeb y Myfyrwyr | Adroddiad gydag argymhellion ar gyfer gwella i'r PASA yn nhymor yr hydref 2021. | Gwelliant parhaus yn ymgysylltiad myfyrwyr partner â threfniadau cymorth | Gweithred wedi’i gwblhau. |
| Para 38**Argymhelliad 2** | Bod y Brifysgol yn sicrhau bod pob myfyriwr ymchwil ôl-raddedig (YÔR) sy'n addysgu yn dilyn hyfforddiant ffurfiol priodol cyn cymryd cyfrifoldeb dros addysgu myfyrwyr gan gynnwys hyfforddiant penodol ar gyfer cyflwyno ar-lein lle bo hynny'n briodol. | 1. Hyrwyddo'r gofyniad am hyfforddiant ar gyfer pob YÔR gan gefnogi'r broses dysgu ac addysgu drwy'r Academi Ddoethurol a seminarau addysgol. 2. Ar ddechrau pob blwyddyn academaidd, gweithio gyda Gwasanaethau Pobl i gefnogi'r gwaith o nodi YÔR sydd wedi’u cadarnhau ar un o'r tair rôl a ymdrinnir â nhw yn y Cod Ymarfer.3. Monitro presenoldeb YÔR sydd wedi’u cadarnhau ar y modiwlau gorfodol a'r modiwl 20 credyd.  | Cyfarwyddwr a Dirprwy Gyfarwyddwr Ymchwil ar ran y Gwasanaethau Ymchwil ac Arloesi a Gwasanaethau Pobl | Medi 2022  | Pob myfyriwr YÔR presennol ac yn y dyfodol sy'n addysgu wedi'u cofrestru gyda’r Pwyllgor Graddau Ymchwil fel rhai sydd wedi'u hyfforddi'n briodol. | Mae'r cynnydd yn unol â’r targed. Mewn perthynas â Chamau Gweithredu 1 a 3, bydd proses wedi'i mireinio’n cael ei chadarnhau erbyn 30 Mehefin i fod yn weithredol ar gyfer 2022/23, gyda'r garfan gyntaf o YÔR yn gymwys i gael hyfforddiant penodol wedi'i nodi erbyn mis Medi 2022. Darperir cymorth pwrpasol i YÔR sy'n cyflawni gwahanol rolau (e.e. asesu; arddangoswr ystafell ddosbarth.) O ran Cam Gweithredu 2, bydd y broses hon yn cael ei gweithredu'n llawn ym mis Medi 2022. |

|  |  |  |  |  |  |  |
| --- | --- | --- | --- | --- | --- | --- |
| Paragraffau 110-111**Argymhelliad 3** | Bod y Brifysgol yn sicrhau bod pob partner yn deall ei gofynion ar gyfer ymdrin â chwynion ac apeliadau academaidd yn llawn a bod y gofynion hyn yn cael eu cyfathrebu'n glir ac yn gyson i fyfyrwyr partner. | Adolygu trefniadau ar gyfer cyfleu gofynion cwynion ac apeliadau'r Brifysgol i bartneriaid | Cyfarwyddwr Gwasanaethau'r Gofrestrfa  | Adroddiad gydag argymhellion ar gyfer gwella i PASA/CPC yn nhymor yr hydref 2021 | Mae staff a myfyrwyr partneriaid yn amlwg yn deall y gofynion. | Gweithred wedi’i gwblhau. |
| **CADARNHADAU** |
| **Cyfeiriad yn Adroddiad Technegol AGA** | **Sylw** | **Camau i'w cymryd** | **Gweithredu gan** | **Dyddiad Targed** | **Dangosyddion Llwyddiant** | **Gwerthusiad a diweddariad ar gynnydd**  |
| Para 37**Cadarnhad 1** | Yn cadarnhau'r camau sy'n cael eu cymryd i ddatblygu ac ehangu'r academi ddoethurol bresennol ymhellach er mwyn cryfhau'r gymuned ymchwil ôl-raddedig. | Y Pwyllgor Graddau Ymchwil i fonitro a gwerthuso datblygiad yr academi ddoethurol o bryd i'w gilydd. Dewiswyd yr academi fel astudiaeth achos gan yr ASA | Cyfarwyddwr a Dirprwy Gyfarwyddwr, Ymchwil | Gwerthuso cynnydd yn flynyddol, yr adroddiad cyntaf ohono i'r Pwyllgor Graddau Ymchwil ym Mehefin 2022 | Sefydlu Coleg Doethurol Rhithiol CyflawnCyhoeddi Astudiaeth Achos ASA. | Mae'r cynnydd yn unol â’r targed. Cyhoeddwyd yr Astudiaeth Achos gan yr ASA.  |
| Para 125**Cadarnhad 2** | Yn cadarnhau'r camau sy'n cael eu cymryd i fynd i'r afael â phryderon a godwyd gan fyfyrwyr ar raglen fasnachfraint mewn un partner AB mewn perthynas ag ansawdd eu profiad dysgu. O ystyried pryderon parhaus y myfyrwyr hyn, mae'r tîm yn annog y Brifysgol i barhau i werthuso prydlondeb ac effeithiolrwydd y camau a gymerwyd. | Parhau i weithredu Cynllun Gweithredu’r Rhaglen a roddwyd ar waith ym mis Tachwedd 2020 ac a ddiweddarwyd ym mis Ionawr 2021 a gwerthuso a monitro ei effaith yn drylwyr. Adrodd ar gynnydd i'r Pwyllgor Ansawdd a Safonau Academaidd. | PL OCDA /Safonwr Ysgol Addysg a Pholisi Cymdeithasol Caerdydd/ Arweinydd AU yn y Partner | Adroddiad cynnydd cyntaf i’r PASA yn nhymor yr hydref 2021. | Mae'r camau a gymerwyd yn effeithio ar safonau, dysgu ac addysgu fel bod boddhad myfyrwyr ar y rhaglen yn cyd-fynd â chyfartaledd y sector. | Gweithred wedi’i gwblhau. |
| **CANMOLIAETH** |  |
| **Cyfeiriad yn Adroddiad Technegol AGA** | **Sylw** | **Camau i'w cymryd** | **Gweithredu gan** | **Dyddiad Targed** | **Dangosyddion Llwyddiant** | **Gwerthusiad a diweddariad ar gynnydd**  |
| Para 26**Canmoliaeth 1** | Yn canmol y cyfraniad cryf a wnaed gan Ddeoniaid Cyswllt Ymgysylltu â Myfyrwyr (DCYM) wrth atgyfnerthu’r ymgysylltu â myfyrwyr a’r bartneriaeth rhwng y myfyrwyr a'r Brifysgol | Cymhwyso'r dull a gymerwyd o ran cylch gwaith DCYM i gylchoedd gwaith Deoniaid Cyswllt eraill i hybu gwelliannau, yn enwedig ym maes partneriaeth. | DIG Profiad Myfyrwyr  | Gorffennaf 2022 | Cyfraniad cymaradwy rhwng Deoniaid Cyswllt Partneriaeth a Deoniaid Cyswllt Ymchwil ag ymgysylltu â myfyrwyr a phartneriaeth â myfyrwyr.  | Mae'r cynnydd yn unol â’r targed.  |
| Para 49**Canmoliaeth 2** | Yn canmol dull arbennig o ragweithiol LlaGG i gynyddu lefel y cymorth i fyfyrwyr ymhellach, yn enwedig yn ystod y pandemig. | Parhau'r dull rhagweithiol gyda phwyslais ar lais y myfyrwyr yn llywio darpariaeth y gwasanaethau. | Cyfarwyddwr LlaGG | Gorffennaf 2022 | Dangosyddion yr Arolwg Cenedlaethol o Fyfyrwyr (ACF), PTES, PRES.  | Mae'r cynnydd yn unol â’r targed. Datblygwyd a chytunwyd ar gyfres o gamau gweithredu mewn ymateb i'r ACF drwy'r Pwyllgor Dysgu, Addysgu a Phrofiad Myfyrwyr a'r Bwrdd Academaidd. |
| Para 59**Canmoliaeth 3** | Yn canmol effaith mentrau’r Gyfarwyddiaeth Gwella Ansawdd (CGA) o ran sicrhau bod ansawdd profiad dysgu'r myfyrwyr yn cael ei reoli a'i wella’n gyson.  | Parhau i adolygu'r Polisi Ymgysylltu â Myfyrwyr  | Cyfarwyddwr Gwella Dysgu | Medi 2022 | Dangosyddion ACF /dadansoddiad y sector Gwerthusiadau Modiwl: Cyflwyno fformat ar gyfer y Brifysgol gyfanCynlluniau Gwella Rhaglenni: disodli proses APR; cynnal sesiynau adolygu PEP gyda'r holl raglenni cartref a phartner. | Mae'r adolygiad Polisi Ymgysylltu â Myfyrwyr wedi’i oedi ar hyn o bryd hyd nes y caiff ei alinio â gweledigaeth strategol newydd y Brifysgol. |
| Para 124**Canmoliaeth 4** | Goruchwyliaeth gadarn o bartneriaethau Addysg Drawswladol (ADW), ac sydd wedi’i gwreiddio’n dda, sy'n sicrhau nad yw’r safonau academaidd ac ansawdd profiad dysgu'r myfyrwyr mewn perygl. | Cryfhau'r system Tiwtor/Safonwr Cyswllt gyfredol trwy gyflwyno sianeli cyfathrebu mwy strwythuredig rhwng partneriaid ADW, y Gyfarwyddiaeth Ymgysylltu Byd-eang (CYB), ysgolion, CGA ac adrannau eraill y brifysgol. Ailgyflwyno cyfarfodydd rhanddeiliaid gyda'r partneriaid lle gall yr holl adrannau perthnasol gwrdd a thrafod materion yn ogystal â lledaenu arfer da. Ehangu cwmpas a ffurfioli'r fforwm Tiwtoriaid Cyswllt i gynnwys Deon Cyswllt Partneriaethau, Pennaeth ADW a thiwtoriaid cyswllt. Creu pecynnau datblygu staff safonol ar gyfer Tiwtoriaid Cyswllt | Cyfarwyddwr Gwella Dysgu a Chyfarwyddwr Ymgysylltu Byd-eang | Gorffennaf 2022 | Adborth cadarnhaol gan bartneriaid ADW.Adborth cadarnhaol gan fyfyrwyr ADW. | Mae'r cynnydd yn unol â’r targed. Mae CGA wedi creu tudalennau Partneriaeth wedi'u diweddaru, cynefino, safle Moodle ac adnoddau newydd.  |
| Para 126**Canmoliaeth 5** | Mae'r Tîm Adolygu’n cymeradwyo'r gwaith cyson a hynod effeithiol o drefnu a rheoli gweithgarwch lleoliadau ledled y Brifysgol. | Ymgorffori arfer da ymhellach ar draws yr holl fodiwlau dysgu yn y gwaith, drwy gyflwyno’r llawlyfr cyflawn ledled y Brifysgol. Tîm lleoliadau i chwarae rhan allweddol wrth gynghori ar fodiwlau dysgu yn y gwaith mewn prosesau dilysu neu adolygu cyfnodol. | Cyfarwyddwr Gwasanaethau Myfyrwyr | Awst 2022Lansiwyd prosesau dilysu newydd gan CGA yn ystod Haf 2021 | Mae'r holl fodiwlau dysgu yn y gwaith yn defnyddio'r llifoedd gwaith a argymhellwyd. Mae'r holl fodiwlau dysgu yn y gwaith newydd neu wedi'u haddasu, wedi'u cynllunio yn unol â'r canllawiau arfer gorau. | Mae'r cynnydd yn unol â’r targed. Mae'r Tîm Lleoliadau bellach yn cynhyrchu adroddiad cyflogadwyedd cyn dilysu ar gyfer yr holl raglenni Israddedig arfaethedig sy'n cynnwys edrych ar natur y dysgu yn y gwaith y dylid ei ddilyn. |

**Llywydd Undeb y Myfyrwyr Is-Ganghellor a Llywydd**

****

**Is-Lywydd Undeb y Myfyrwyr**

****